สวัสดีค่ะ คุณ พอดีพาน้องไปฉีดวัคซีน 2 เดือนที่คลินิคมา เป็นวัคซีนรวม 6 โรค เข็มแรก พยาบาลเป็นคนฉีดให้ ตอนฉีดวัคซีนเข้าไปที่ขาน้องนั้น ตัวยาวัคซีนมันออกมาตามรอยต่อระหว่างกระบอกฉีดกับเข็มฉีดยา อยากทราบว่าน้องจะได้รับประสิทธิภาพของวัคซีนปกติไหม หรือว่าต้องฉีดใหม่ เพราะที่เห็นมันก้อไหลออกมาในความคิดก็เยอะอยู่อ่ะค่ะ
สวัสดีค่ะ หากปริมาณวัคซีนที่ฉีดเข้าไปได้นั้นมีปริมาณเกินครึ่งหนึ่ง หรือกะปริมาณแล้วไม่น่าหกออกไปเกิน 4 หยด หรือคาดว่าส่วนที่หกออกไปไม่น่ามากกว่า 0.25 มิลลิลิตร (โดยทั่วไปวัคซีนรวม 6 โรคมีปริมาณ 0.5 มิลลิลิตร) ปริมาณวัคซีนดังกล่าวก็เพียงพอต่อการกระตุ้นภูมิคุ้มกันของทารกค่ะ ไม่จำเป็นต้องฉีดใหม่ค่ะ